ਪ੍ਰੰਜੋਏ ਗੂਹਾ ਠਾਕੁਰਤਾ
ਪ੍ਰੰਜੋਏ ਗੂਹਾ ਠਾਕੁਰਤਾ (ਜਨਮ 5 ਅਕਤੂਬਰ 1955) ਇੱਕ ਭਾਰਤੀ ਪੱਤਰਕਾਰ, ਸਿਆਸੀ ਟਿੱਪਣੀਕਾਰ, ਲੇਖਕ ਅਤੇ ਇੱਕ ਦਸਤਾਵੇਜ਼ੀ ਫਿਲਮ ਮੇਕਰ ਹੈ। ਉਨ੍ਹਾਂ ਦੇ ਕੰਮ ਛਪਾਈ, ਰੇਡੀਓ, ਟੈਲੀਵਿਜ਼ਨ ਅਤੇ ਡਾਕੂਮੈਂਟਰੀਆਂ ਵਿੱਚ ਸਾਹਮਣੇ ਆਏ ਹਨ।  ਉਹ ਜਵਾਹਰ ਲਾਲ ਨਹਿਰੂ ਯੂਨੀਵਰਸਿਟੀ, ਏਸ਼ੀਅਨ ਕਾਲਜ ਆਫ ਜਰਨਲਿਜ਼ਮ ਅਤੇ ਜਾਮੀਆ ਮਿਲੀਆ ਇਸਲਾਮੀਆ ਵਰਗੀਆਂ ਕੁਝ ਪ੍ਰਮੁੱਖ ਸੰਸਥਾਵਾਂ ਵਿੱਚ ਇੱਕ ਨਿਯਮਤ ਗੈਸਟ ਲੈਕਚਰਾਰ ਵੀ ਹੈ। ਪ੍ਰੰਜੋਏ ਨੂੰ ਜਨਵਰੀ 2016 'ਚ ਇਕਨੌਮਿਕ ਐਂਡ ਪੋਲੀਟੀਕਲ ਵੀਕਲੀ ਦਾ ਸੰਪਾਦਕ ਨਿਯੁਕਤ ਕੀਤਾ ਗਿਆ ਸੀ। ਉਸਨੇ ਸੀ. ਰਾਮਨੋਹਰ ਰੈਡੀ ਦੀ ਜਗ੍ਹਾ ਲਈ, ਜਿਸ ਨੇ 2004 ਤੋਂ ਇੱਕ ਵੱਕਾਰੀ ਜਰਨਲ ਦੀ ਅਗਵਾਈ ਕੀਤੀ ਸੀ। ਪ੍ਰੰਜੋਏ ਨੇ 18 ਜੁਲਾਈ 2017 ਨੂੰ ਇਕਨੌਮਿਕ ਐਂਡ ਪੋਲੀਟੀਕਲ ਵੀਕਲੀ ਦੇ ਸੰਪਾਦਕ ਪਦ ਤੋਂ ਟਰੱਸਟ ਦੇ ਬੋਰਡ ਨਾਲ ਮਤਭੇਦਾਂ ਕਰਨ ਅਸਤੀਫ਼ਾ ਦੇ ਦਿੱਤਾ। ਪ੍ਰਣਜੈ ਨੇ ਅਡਾਣੀ ਸਮੂਹ ਬਾਰੇ ਇੱਕ ਲੇਖ ਲਿਖਿਆ , ਜਿਸ ਤੋਂ ਬਾਅਦ ਅਡਾਣੀ ਪਾਵਰ ਨੇ ਇਕਨੌਮਿਕ ਐਂਡ ਪੋਲੀਟੀਕਲ ਵੀਕਲੀ ਨੂੰ ਕਾਨੂੰਨੀ ਨੋਟਿਸ ਭੇਜਿਆ। ਈ.ਪੀ.ਵੀ. ਨੇ ਭਾਰਤ ਦੇ ਸਭ ਤੋਂ ਵੱਡੇ ਕਾਰਪੋਰੇਟ ਘਰਾਣੇ ਨਾਲ ਮਹਿੰਗੇ ਮੁਕੱਦਮੇ ਦਾ ਸਾਹਮਣਾ ਕਰਨ ਤੋਂ ਡਰਦੇ ਹੋਏ ਲੇਖ ਨੂੰ ਹਟਾਉਣ ਦਾ ਫੈਸਲਾ ਕੀਤਾ। ਇਹੀ ਗੱਲ ਪ੍ਰੰਜੋਏ ਗੂਕੁਰਤਾ ਦੇ ਅਸਤੀਫੇ ਦੀ ਤੂਲ ਬਣੀ।